CELEX: C2007/042/27
Language: et
Date: 2007-02-24 00:00:00
Title: Kohtuasi C-522/06: 22. detsembril 2006 esitatud hagi — Euroopa Ühenduste Komisjon versus Belgia Kuningriik

24.2.2007   
            
            
               ET
            
            
               Euroopa Liidu Teataja
            
            
               C 42/16
            
         22. detsembril 2006 esitatud hagi — Euroopa Ühenduste Komisjon versus Belgia Kuningriik
   (Kohtuasi C-522/06)
   (2007/C 42/27)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: A. Alcover San Pedro, B. Stromsky)
   
      Kostja: Belgia Kuningriik
   Hageja nõuded
   
               —
            
            
               Tuvastada, et kuna Belgia Kuningriik ei ole määratlenud Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta (1) artikli 16 lõikes 5 nõutavaid kontrollitavate ainete taaskasutamise, ringlussevõtu, taasväärtustamise ja hävitamisega tegeleva personali kvalifikatsiooni miinimumnõudeid ega võtnud Valloonia piirkonnas vastavalt sama määruse artikli 17 lõikele 1 kõikvõimalikke ettevaatusabinõusid, et vältida kontrollitavate ainete lekkeid ja vähendada lekete suurust ega kontrollinud igal aastal lekete esinemist või nende puudumist, siis on ta rikkunud selle määruse artikli 16 lõikest 5 ja artikli 17 lõikest 1 tulenevaid kohustusi;
            
         
               —
            
            
               mõista kohtukulud välja Belgia Kuningriigilt.
            
         Väited ja peamised argumendid
   Hageja väidab oma hagi põhjenduseks, et Belgia Kuningriik on esiteks jätnud määratlemata külmutus- ja kliimaseadmetes, soojuspumpades, tuletõrjesüsteemides ja tulekustutites sisalduvate ja määruse artiklis 2 loetletud kontrollitavate ainete taaskasutamise, ringlussevõtu, taasväärtustamise ja hävitamisega tegeleva personali kvalifikatsiooni miinimumnõudeid, v.a haloone sisaldavate tulekustutite kohta pealinna Brüsseli piirkonnas, ning teiseks ei ole võtnud Valloonia piirkonnas kõikvõimalikke ettevaatusabinõusid, et vältida kontrollitavate ainete lekkeid ja vähendada lekete suurust ega teostanud nõutavat iga-aastast kontrolli selliste lekete tuvastamiseks.
   
      (1)  EÜT L 244, lk 1; ELT eriväljaanne 15/05, lk 190.